ایستانبول‌لولار بو گون کئچیریله‌جک بلدیه سئچکی‌لرینده 5 ایل عرضینده فعالیت گؤستره‌جک بؤیوکشهر بلدیه صدرینی سئچیرلر.
سئچکی‌لرده عدالت و اینکیشاف پارتیسی ایله میللیتچی حرکات پارتیسی‌نین (جمهور اتفاقی) نامیزدی بینعلی ییلدیریم، جمهوریت خالق پارتیسی ایله اییی پارتی‌نین (میللت اتفاقی) نامیزدی اکرم ایمام اوغلو، سعادت پارتیسی‌نین نامیزدی نجدت گؤکچینار و وطن پارتیسی‌نین نامیزدی مصطفی ایلک‌ار یۆجل موباریزه آپارا‌جاق‌لار.
ایستانبولون 39 قصبه سینده 10 میلیون 560 مین 963 نفر سس وئره‌جک.
31 مارس سئچکی‌لرین‌دکی سئچکی منطقه‌لری‌نین سئچیجی لیسته لریندن  بو سئچکی‌لرده ده ایستیفاده ائدیله‌جک. بو سئچکی‌لر یئنیلمه سئچکی‌لری کاراکتری داشیدیغی اوچون سئچکی زامانی 18 یاشینی دو‌دوران‌لار و حربی خیدمتینی باشا ووران‌لار سس وئرمه‌یه‌جک‌لر.
سحر ساعات 8.00-دا باشلایان سس وئرمه پروسه نین ساعات 17:00-دا باشا چاتا‌جاق.
نتیجه‌لر عالی سئچکی کمیسیونو طرفیندن یاییم قاداغاسی دایاندیریلدیق‌دان سونرا آچیق‌لانا‌جاق.
خاطیرلاداق کی، 31 مارس دا کئچیریلن یئرلی سئچکی‌لردن سونرا عالی سئچکی کمیسیونو عدالت و اینکیشاف پارتیسی‌نین اعتراضینا اساساً می ین 6-دا ایستانبول بؤیوکشهر بلدیه صدری سئچکی‌لری‌نین یئنی‌لنمه‌سی باره‌ده قرار قبول ائتمیشدی.
